DOI: 10.14457/tu.the.2015.994
title: การเปิดรับและการประเมินสื่อประชาสัมพันธ์ (Thips) การเปลี่ยนแปลงองค์กรไทยน้ำทิพย์สู่วิสัยทัศน์ 2020

description: การศึกษาเรื่อง การเปิดรับและการประเมินสื่อประชาสัมพันธ์ (Thips) การเปลี่ยนแปลงองค์กรไทยน้ำทิพย์สู่วิสัยทัศน์ 2020 มีวัตถุประสงค์การศึกษาดังนี้1. เพื่อศึกษาการเปิดรับสื่อประชาสัมพันธ์ (Thips)  ของพนักงานบริษัทไทยน้ำทิพย์ จำกัด2. เพื่อศึกษาการประเมินสื่อประชาสัมพันธ์ (Thips) ของพนักงานบริษัทไทยน้ำทิพย์ จำกัด 3. เพื่อศึกษาความคิดเห็นเกี่ยวกับการเปลี่ยนแปลงองค์กรไทยน้ำทิพย์สู่วิสัยทัศน์ 2020 ของพนักงานบริษัทไทยน้ำทิพย์ จำกัด 4. เพื่อศึกษาความแตกต่างของลักษณะทางประชากร ของพนักงานบริษัทไทยน้ำทิพย์ จำกัด กับเปิดรับสื่อประชาสัมพันธ์ (Thips) 5. เพื่อศึกษาความแตกต่างของลักษณะทางประชากร ของพนักงานบริษัทไทยน้ำทิพย์ จำกัด กับการประเมินสื่อประชาสัมพันธ์ (Thips)6. เพื่อศึกษาความสัมพันธ์ระหว่างการประเมินสื่อประชาสัมพันธ์ (Thips) แต่ละประเภท ของพนักงานบริษัทไทยน้ำทิพย์ จำกัด กับความคิดเห็นเกี่ยวกับการเปลี่ยนแปลงองค์กรไทยน้ำทิพย์สู่วิสัยทัศน์ 2020การศึกษาครั้งนี้ เป็นการวิจัยเชิงปริมาณ (Quantitative Research) ซึ่งใช้รูปแบบการศึกษาเชิงสำรวจ (Survey) โดยเก็บข้อมูลเพียงครั้งเดียวและศึกษาเฉพาะ ณ ช่วงเวลาหนึ่ง (Cross sectional study) โดยใช้แบบสอบถามแบบสอบถาม ประกอบด้วยคำถามปลายปิด (Close-ended questionnaire) และคำถามปลายเปิด (Open-ended questionnaire) จำนวน 300 ชุด เป็นเครื่องมือในการเก็บรวบรวมข้อมูลจากพนักงานขององค์กรไทยน้ำทิพย์ ซึ่งแบ่ง ในสำนักงานใหญ่ และสาขาในเขตกรุงเทพฯ ครอบคลุม 8 สังกัด โดยคำนวณหาสัดส่วนกลุ่มตัวอย่างแต่ละสังกัด โดยมีการวิเคราะห์ข้อมูลเชิงพรรณนา (Descriptive Analysis) และการวิเคราะห์เชิงอนุมาน (Inferential Statistics) เพื่อทดสอบสมมติฐาน (Hypothesis Testing)ด้านการเปิดรับ จากผลการศึกษาพบว่า กลุ่มตัวอย่างทั้งหมด 300 ตัวอย่าง โดยภาพรวมกลุ่มตัวอย่างมีการเปิดรับ (Thips) ผ่านสื่อประชาสัมพันธ์ต่างๆทั้ง 6 ประเภท ในระดับปานกลาง โดยกลุ่มตัวอย่างมีการเปิดรับ (Thips) ผ่านสื่อจากสติ๊กเกอร์ภายในอาคาร (Sticker Wrapping) มากที่สุด รองลงมา ได้แก่ การเปิดรับผ่านสกรีนเซฟเวอร์ (Screen Saver) และผ่านอีเมล เช่น Thips hot news, Thips 2 U, Thips Newsletter ผ่านโปสเตอร์ แฮงค์กิ้งโปสเตอร์ ป้ายประกาศ สติ๊กเกอร์ตามจุดต่างๆหรือสแตนดี้ และผ่านจอโทรทัศน์ตามจุดต่างๆในองค์กร (Digital Signage) เท่ากัน ผ่านวารสารฅนไทยน้ำทิพย์ ผ่านผู้บริหารระดับสูง/หัวหน้างาน ผ่านอินทราเน็ต (Intranet) ผ่านผู้นำการเปลี่ยนแปลง ผ่านของพรีเมี่ยมหรือของที่ระลึก เช่น Thump drive/เสื้อ Thips และผ่านทีมเดินสายประชาสัมพันธ์ (Road shows) ตามลำดับด้านการประเมินสื่อ Thips จากผลการศึกษาพบว่า โดยภาพรวมกลุ่มตัวอย่างมีการประเมินประสิทธิภาพของสื่อประชาสัมพันธ์ (Thips) อยู่ในระดับดี โดยพิจารณาในแต่ละประเด็นตามลำดับ คือ สื่ออื่นๆ (สติ๊กเกอร์ที่ติดในลิฟท์หรือในอาคาร) มีความเหมาะสม ทำให้เกิดการจดจำได้ กระตุ้นคนในองค์กรให้เกิดความมีส่วนร่วม ตระหนักถึงค่านิยมองค์กรและการเปลี่ยนแปลงที่กำลังเกิดขึ้นในองค์กร สื่อสิ่งพิมพ์ (วารสารฅนไทยน้ำทิพย์) มีข้อมูลเนื้อหา และภาพที่นำเสนอหรือประชาสัมพันธ์เกี่ยวกับการเปลี่ยนแปลงภายในองค์กร ให้รายละเอียดที่ชัดเจน สื่อสิ่งพิมพ์ (วารสารฅนไทยน้ำทิพย์) มีรูปแบบ สีสัน และการจัดวางองค์ประกอบ มีความสวยงาม สะดุดตา ดึงดูดความสนใจ และน่าติดตาม สื่อสิ่งพิมพ์ (โปสเตอร์ แฮงค์กิ้งโปสเตอร์ ป้ายประกาศ หรือสแตนดี้) รูปแบบ สีสัน และการจัดวางองค์ประกอบ มีความสวยงาม สะดุดตา ดึงดูดความสนใจ และน่าติดตาม สื่ออิเล็กทรอนิกส์ (สกรีนเซฟเวอร์ Screen Saver) มีรูปแบบ สีสัน และการจัดวางองค์ประกอบ มีความสวยงาม สะดุดตา ดึงดูดความสนใจ และน่าติดตาม สื่ออิเล็กทรอนิกส์ (สกรีนเซฟเวอร์ Screen Saver) มีองค์ประกอบในสื่อ ง่ายต่อการเข้าใจสิ่งที่ต้องการจะสื่อสาร และง่ายต่อการจดจำ สื่อวารสารฅนไทยน้ำทิพย์มีองค์ประกอบในสื่อ ง่ายต่อการเข้าใจสิ่งที่ต้องการจะสื่อสาร และง่ายต่อการจดจำ สื่ออิเล็กทรอนิกส์ (สกรีนเซฟเวอร์ Screen Saver) มีข้อมูลเนื้อหา และภาพที่นำเสนอหรือประชาสัมพันธ์เกี่ยวกับการเปลี่ยนแปลงภายในองค์กร ให้รายละเอียดที่ชัดเจน สื่อสิ่งพิมพ์ (โปสเตอร์ แฮงค์กิ้งโปสเตอร์ ป้ายประกาศ หรือสแตนดี้) มีข้อมูลเนื้อหา และภาพที่นำเสนอหรือประชาสัมพันธ์เกี่ยวกับการเปลี่ยนแปลงภายในองค์กร ให้ายละเอียดที่ชัดเจน สื่อสิ่งพิมพ์ (โปสเตอร์ แฮงค์กิ้งโปสเตอร์ ป้ายประกาศ หรือสแตนดี้) มีองค์ประกอบในสื่อ ง่ายต่อการเข้าใจสิ่งที่ต้องการจะสื่อสาร และง่ายต่อการจดจำ สื่ออิเล็กทรอนิกส์ (จอโทรทัศน์ตามจุดต่างๆในองค์กร Digital Signage) มีรูปแบบ สีสัน และการจัดวางองค์ประกอบ มีความสวยงาม สะดุดตา ดึงดูดความสนใจ และน่าติดตาม สื่ออิเล็กทรอนิกส์ (จอโทรทัศน์ตามจุดต่างๆในองค์กร Digital Signage) มีองค์ประกอบในสื่อ ง่ายต่อการเข้าใจสิ่งที่ต้องการจะสื่อสาร และง่ายต่อการจดจำ สื่ออิเล็กทรอนิกส์ (จอโทรทัศน์ตามจุดต่างๆในองค์กร Digital Signage) มีข้อมูลเนื้อหา และภาพที่นำเสนอหรือประชาสัมพันธ์เกี่ยวกับการเปลี่ยนแปลงภายในองค์กร ให้รายละเอียดที่ชัดเจน สื่อใหม่ (อีเมล Thips hot news และ Thips 2 U) มีข้อมูลเนื้อหา และภาพที่นำเสนอหรือประชาสัมพันธ์เกี่ยวกับการเปลี่ยนแปลงภายในองค์กร ให้รายละเอียดที่ชัดเจน สื่อใหม่ (อีเมล Thips hot news และ Thips 2 U) รูปแบบ สีสัน และการจัดวางองค์ประกอบ มีความสวยงาม สะดุดตา ดึงดูดความสนใจ และน่าติดตาม สื่อใหม่ (อีเมล Thips hot news และ Thips 2 U) มีองค์ประกอบในสื่อ ง่ายต่อการเข้าใจสิ่งที่ต้องการจะสื่อสาร และง่ายต่อการจดจำ สื่อบุคคล การสื่อสารจากผู้บริหารระดับสูง / หัวหน้างาน สามารถทำให้ท่านเข้าใจและเตรียมพร้อมต่อการเปลี่ยนแปลงได้ สื่อบุคคล การสื่อสารจากผู้นำการเปลี่ยนแปลง สามารถทำให้ท่านเปิดรับและยอมรับ การเปลี่ยนแปลงในกระบวนการทำงานใหม่ สื่อใหม่ (สื่ออินทราเน็ต Intranet) มีข้อมูลเนื้อหา และภาพที่นำเสนอหรือประชาสัมพันธ์เกี่ยวกับการเปลี่ยนแปลงภายในองค์กร ให้รายละเอียดที่ชัดเจน สื่อใหม่(สื่ออินทราเน็ต Intranet) รูปแบบ สีสัน และการจัดวางองค์ประกอบ มีความสวยงาม สะดุดตา ดึงดูดความสนใจ และน่าติดตาม สื่อใหม่ (สื่ออินทราเน็ต Intranet) มีองค์ประกอบในสื่อ ง่ายต่อการเข้าใจสิ่งที่ต้องการจะสื่อสาร และง่ายต่อการจดจำ สื่ออื่นๆ (ของพรีเมี่ยมหรือของที่ระลึก) เช่น Thump drive / เสื้อ Thips มีรูปแบบที่ทำให้เกิดการจดจำได้ และรู้สึกเป็นอันหนึ่งอันเดียวกัน และมีการประเมินประสิทธิภาพของสื่อประชาสัมพันธ์ (Thips) อยู่ในระดับปานกลาง ประเด็นเดียวเท่านั้นคือ สื่อกิจกรรมพิเศษ (ทีมเดินสายประชาสัมพันธ์) มีการสื่อสารจากทีมเดินสายประชาสัมพันธ์ สามารถทำให้ท่าน เข้าใจวิสัยทัศน์ พันธกิจ และรู้สึกเป็นส่วนหนึ่งองค์กร และพร้อมที่จะเปลี่ยนแปลงด้านความคิดเห็นเกี่ยวกับการเปลี่ยนแปลงองค์กรไทยน้ำทิพย์สู่วิสัยทัศน์ 2020 จากผลการศึกษาพบว่า โดยภาพรวมกลุ่มตัวอย่างมีความเห็นด้วย กับการเปลี่ยนแปลงองค์กรไทยน้ำทิพย์สู่วิสัยทัศน์ 2020 โดยพิจารณาในแต่ละประเด็นตามลำดับ คือ เชื่อมั่นว่า องค์กรจะสามารถเป็นผู้นำในตลาดเครื่องดื่ม ที่ได้รับการยอมรับและเป็นที่รู้จักอย่างสูงของประเทศไทย ในปี 2020 สามารถเรียนรู้ กระบวนการทำงานแบบใหม่ ได้ไม่ยากเกินความสามารถของตน องค์กรมีความรับผิดชอบต่อสิ่งแวดล้อม และคืนกำไรสู่สังคม เชื่อมั่น ในกระบวนการทำงานแบบใหม่ และความสามารถของท่านเอง ว่าจะสามารถพาองค์กรก้าวข้ามการเปลี่ยนแปลง สู่วิสัยทัศน์ 2020 ได้ มีความพึงพอใจในงาน รู้สึกปลอดภัย และรู้สึกเป็นส่วนหนึ่งของครอบครัวไทยน้ำทิพย์ และมีโอกาสที่จะเติบโตในองค์กรมากขึ้น ผู้บริหารสามารถสร้างกำไรและยอดขาย อย่างมีประสิทธิภาพสูงสุด สามารถปรับตัวเข้ากับการเปลี่ยนแปลงต่างๆ และกระบวนการทำงานแบบใหม่ได้ ในช่วงการเปลี่ยนแปลงองค์กรครั้งนี้ องค์กรมีการพัฒนาผลิตภัณฑ์ รูปแบบบรรจุภัณฑ์ ที่ตรงกับความต้องการของลูกค้า องค์กรใช้นวัตกรรมที่สามารถลดต้นทุน ในการผลิตและจัดจำหน่ายแต่ยังคงคุณภาพของสินค้าและการให้บริการ ที่มีคุณภาพสูงสุด กระบวนการทำงานแบบใหม่ จะนำผลลัพธ์ที่ดีมาสู่องค์กร กระบวนการการทำงาน ที่องค์กรกำลังใช้ในปัจจุบัน จะนำพาองค์กรไปสู่วิสัยทัศน์ 2020 ได้ กระบวนการทำงานแบบใหม่ อาจมีผลกระทบต่อตัวท่านบ้าง แต่สามารถรับมือได้ กระบวนการทำงานแบบใหม่ สามารถวัดผลความสำเร็จได้ชัดเจนมากขึ้น และกระบวนการทำงานแบบใหม่ มีข้อดีมากกว่า กระบวนการทำงานแบบเก่าผลการทดสอบสมมติฐาน พบว่า พนักงานที่มีลักษณะประชากรในด้านอายุงาน และสังกัดหน่วยงาน แตกต่างกัน จะมีการเปิดรับสื่อประชาสัมพันธ์ (Thips) แตกต่างกัน พนักงานที่มีลักษณะประชากรในด้านเพศ อายุ ระดับการศึกษา และระดับตำแหน่งงาน แตกต่างกัน จะมีการเปิดรับสื่อประชาสัมพันธ์ (Thips) ไม่แตกต่างกัน ส่วนพนักงานที่มีลักษณะประชากรในด้านอายุงาน สังกัดหน่วยงาน และระดับตำแหน่งงาน แตกต่างกัน จะมีการประเมินสื่อประชาสัมพันธ์ (Thips) แตกต่างกัน พนักงานที่มีลักษณะประชากรในด้านเพศ อายุ และการศึกษา แตกต่างกัน จะมีการประเมินสื่อประชาสัมพันธ์ (Thips) ไม่แตกต่างกัน ในส่วนของความสัมพันธ์ของการประเมินสื่อประชาสัมพันธ์ (Thips) แต่ละประเภท ได้แก่ การประเมินสื่อสิ่งพิมพ์ การประเมินสื่ออิเล็กทรอนิกส์ การประเมินสื่อสื่อใหม่ การประเมินสื่อบุคคล การประเมินสื่อกิจกรรมพิเศษ และการประเมินสื่ออื่นๆ ล้วนมีความสัมพันธ์กับความคิดเห็นเกี่ยวกับการเปลี่ยนแปลงองค์กรไทยน้ำทิพย์สู่วิสัยทัศน์ 2020 ในระดับปานกลาง และมีค่าเป็นบวก คือ การประเมินสื่อประชาสัมพันธ์ (Thips) เพิ่มขึ้นจะทำให้ความคิดเห็นเกี่ยวกับการเปลี่ยนแปลงองค์กรไทยน้ำทิพย์สู่วิสัยทัศน์ 2020 เพิ่มมากขึ้น ในระดับปานกลางสำหรับข้อเสนอแนะจากผลการศึกษาครั้งนี้ ผู้วิจัยเห็นว่า ควรมีการออกแบบสื่อสติ๊กเกอร์ที่ติดในลิฟท์หรือในอาคาร (Sticker Wrapping) มากที่สุด ซึ่งพบว่ามีอัตราการเปิดรับสูงที่สุด และถูกประเมินว่าประสิทธิภาพของสื่อประชาสัมพันธ์ (Thips) ประเภทดังกล่าวมีประสิทธิภาพมากที่สุดเช่นกัน ซึ่งทำให้เกิดการจดจำได้ กระตุ้นคนในองค์กรให้มีส่วนร่วม ตระหนักถึงค่านิยมองค์กรและการเปลี่ยนแปลงได้ และ การออกแบบสกรีนเซฟเวอร์ (Screen Saver) ควรสร้างรูปแบบเนื้อหาของสาร (Content) ให้น่าดึงดูดความสนใจ และสร้างความแปลกใหม่อย่างสม่ำเสมอ เพื่อให้ข่าวสารน่าสนใจอยู่ตลอด เพื่อเกิดการติดตามของผู้รับสารภายในองค์กรมากยิ่งขึ้น  และเกิดประสิทธิผลทางการสื่อสารสูงขึ้นได้ ควรเพิ่มการเปิดรับสื่อวารสารฅนไทยน้ำทิพย์ให้มากขึ้น โดยอาจออกวารสารเป็นรายเดือน จากแต่เดิมออก 3 เดือนครั้ง ซึ่งข้อมูลอาจไม่ทันสถานการณ์และล้าสมัยเกินไป เพื่อให้พนักงานได้ติดตามข่าวสาร กิจกรรมต่างๆที่เกี่ยวข้องกับองค์กร โดยเป็นข้อมูลที่ทันสมัย เป็นต้น